钦定古今图书集成/明伦汇编/官常典/第750卷 > 陈鼐
## 钦定古今图书集成/明伦汇编/官常典/第750卷 > 陈鼐

按《彰德府志》：“鼐字巩川，守御中所百户。喜从贤豪长
者游，谈及时事，辄奋臂曰：‘使余得三万人从事中原，
必歼逆闯。惜一腔热血，无地可洒耳’！崇祯十五年，叛
将任国奇大掠水治镇，鼐适被执，夜至城下，欲因鼐
以袭城。鼐厉声曰：‘逆贼反背朝廷，吾恨不手刃若属，
而肯从若诈城乎’？大呼城上戒严，贼怒，杀于濠边，乃”
以有备而去，一邑保全。